Յան Ներուդա

Յան Նեպոմուկ Ներուդա (, ), չեխ գրող, բանաստեղծ, լրագրող, քննադատական ռեալիզմի խոշորագույն ներկայացուցիչը Չեխիայում։

Կենսագրություն 
Ծնվել է 1834 թվականի հուլիսի 9-ին Պրահայում՝ առևտրականի ընտանիքում։ Սովորել է իրավունք և փիլիսոփայություն։ Ուսումն ավարտելուց հետո աշխատել է որպես մանկավարժ, իսկ 1860 թվականին աշխատանքի է ընդունվել տեղական թերթի խմբագրատանը որպես լրագրող։ Չնայած այն հանգամանքին, որ Յան Ներուդան երբեք չի ամուսնացել, նա մտերմիկ հարաբերությունների մեջ է եղել գրող Կարոլինա Սվետլայի հետ։

Գրականություն մուտք գործելով ծանր ժամանակներում և մանկուց ծանոթ լինելով չեխ աղքատների ծանր կյանքին՝ Ներուդան իր բանաստեղծությունների առաջին ժողովածուում՝ «Գերեզմանային ծաղիկներ» (1857), պատկերել է իրեն շրջապատող դաժան իրականությունը։ Նրա «Բանաստեղծությունների գրքեր» ժողովածուն, որ լույս է տեսել 1868 թվականին, բարձրացնում է չեխական հասարակության մեջ առկա սոցիալական ճնշումների ու կոնֆլիկտների հարցերը։ Գրողի ամենահայտնի արձակ ստեղծագործությունները 1857 թվականին «Մալոստրանյան պատմություններ» ժողովածուում ընդգրկված կարճ պատմվածքներն են։

Յան Ներուդան մահացել է 1891 թվականի օգոստոսի 22-ին և թաղվել Պրահայի Վիշեգրադյան գերեզմանատանը։ Գրողի մահից հետո նրա անունով է կոչվել քաղաքի փողոցներից մեկը, որտեղ ապրել է Յան Ներուդան։

Ընտրյալ երկեր 
 1857 - «Գերեզմանային ծաղիկներ» (Hřbitovní kvítí)
 1867 - «Բանաստեղծությունների գրքեր» (Knihy veršů)
 1877 - «Մալոստրանսկյան պատմություններ» (Povídky malostranské)
 1878 - «Տիեզերական երգեր» (Písně kosmické)
 1883 - «Հասարակ մոտիվներ» (Prosté motivy)
 1896 - «Կրքոտ ուրբաթի երգեր» (Zpěvy páteční)

Հետաքիքիր փաստեր 
 Պաբլո Ներուդան, ով 1971 թվականին ստացել է Գրականության Նոբելյան մրցանակ, որպես կեղծանուն վերցրել է Յան Ներուդայի ազգանունը։

Պատկերասրահ

Ծանոթագրություններ

Արտաքին հղումներ 

 Կենսագրությունը 

Չեխ գրողներ
Չեխ բանաստեղծներ
Չեխ լրագրողներ
19-րդ դարի բանաստեղծներ
Բանաստեղծներ այբբենական կարգով